**Szent István Egyetem**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Szent István Egyetem Mezőgazdaság- és Környezettudományi Kar   
Akvakultúra és Környezetbiztonsági Intézet  
  
intézeti igazgató**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**  
  
A vezetői megbízás határozott időre, a megbízás kiadásától legfeljebb 3 -ig szól.

**A munkavégzés helye:**

Pest megye, 2100 Gödöllő, Páter Károly utca 1.

**A beosztáshoz tartozó, illetve a vezetői megbízással járó lényeges feladatok:**

Az intézetben, a különböző képzési szinteken folyó oktatómunka szervezése, koordinálása és ellenőrzése. Haladási naplók vezetésének ellenőrzése. Az intézet gondozásában a különböző képzési szinteken indított szakok oktatási ügyvitelének koordinálása és ellenőrzése. A különböző képzési szinteken a szakok tanterveiben meghirdetett tantárgyak, tantárgyi programok magas színvonalú műveléséhez, oktatásához szükséges korszerű tananyag, valamint a személyi és tárgyi feltételek biztosításának elősegítése. A különböző képzési szinteken folyó oktatómunka minőségbiztosítása. A kutatási, pályázati lehetőségek feltárása a kutatómunka fejlesztése érdekében. Kidolgozza az intézet ügyrendjét. Gondoskodik a szolgálati út betartásáról és betartatásáról. Intézeti szintű együttműködés szervezése a különböző pályázatokban és projektekben. Az intézet munkatársai szakmai, tudományos fejlődésének, valamint az oktatói, kutatói utánpótlás nevelésének elősegítése. Az intézet pályázati forráson lévő dolgozói bérfedezetének folyamatos figyelése, a pályázat lejártával a bér további forrásának biztosítása, forrás hiánya esetén a szükséges intézkedés kezdeményezése. Az intézet hazai és nemzetközi szakmai kapcsolatának bővítése, fejlesztése. Kapcsolatok építése a hazai és nemzetközi gazdasági szférával. Az intézet gazdálkodásának megerősítése, koordinálása, felügyelete és ellenőrzése összhangban a kari, egyetemi lehetőségekkel és elvárásokkal. Az intézet képviselete kari, egyetemi és külső fórumokon. Mindazon irányítási és koordinálási feladatok, amelyeket az Egyetemi Szervezeti- és Működési Szabályzat az intézetigazgató hatáskörébe utal.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Egyetem, szakirányú végzettség,
* Tudományos fokozat;
* Vezető oktatói munkakör (főiskolai illetve egyetemi docens, a főiskolai illetve egyetemi tanár, a tudományos főmunkatárs, tudományos tanácsadó vagy kutatóprofesszor);
* Vezetői megbízást az kaphat, aki a Szent István Egyetemmel közalkalmazotti jogviszonyban áll, vagy a megbízással egyidejűleg vezető oktatói közalkalmazotti munkakörbe kinevezhető;
* Legalább 10 éves felsőoktatási oktatói gyakorlat az Intézethez tartozó diszciplínák területén;
* Alkalmasság a hallgatók, a doktori képzésben részt vevők, továbbá a beosztott oktatók és kutatók tanulmányi-, illetve tudományos munkájának irányítására;
* Szakterületén tudományos tevékenységet publikációkkal is bizonyító hazai és nemzetközi elismertség;
* A szaktudományának, illetve az általa oktatott diszciplína nemzetközi szintű ismerete és ennek egyetemi szinten történő előadására való képesség;
* Önállóan vagy társszerzővel megírt jegyzetek, tudományos tevékenységét dokumentáló hazai publikációk, önálló vagy társszerzővel megírt külföldi publikáció, hazai nemzetközi vagy külföldi tudományos konferencián tartott előadás;
* Egy világnyelvből "C" típusú középfokú állami vagy azzal egyenértékű nyelvvizsga, képes legyen idegen nyelven előadást tartani;
* Vagyonnyilatkozat tételi eljárás lefolytatásának vállalása;
* Magyar állampolgárság vagy külön jogszabály szerint a szabad mozgás- és tartózkodás jogával rendelkező, illetve bevándorolt vagy letelepedett személy;
* Büntetlen előélet és cselekvőképesség.

**A pályázat elbírálásánál előnyt jelent:**

* Felsőoktatási intézményben eltöltött több éves vezetői gyakorlat;
* Felsőoktatási-fejlesztési tevékenység.

**A pályázat részeként benyújtandó iratok, igazolások:**

* A pályázó oktatói-, vezetői-, szakmai- és tudományos tevékenységét tartalmazó életrajza, amelyben eddigi oktató-kutató, tudományos és vezetői munkájára, elért eredményeire is ki kell térni;
* Az Intézet munkájára, fejlesztésére, személyi állománnyal való gazdálkodására vonatkozó részletes tervei, vezetői koncepciója, az Intézet gazdálkodásának részletes megfogalmazása;
* Hazai és nemzetközi szakmai, tudományszervezési és közéleti tevékenységének leírása, a szervezetekben betöltött tisztségei;
* Tudományos publikációinak és citációinak jegyzéke;
* Iskolai végzettséget, tudományos fokozatot, nyelvismeretet igazoló dokumentumok másolata;
* Három hónapnál nem régebbi erkölcsi bizonyítvány;
* A Kar dékáni hivatalában beszerezhető személyi adatlap, valamint a tudományos tevékenység nyilvántartásához szükséges adatlap;
* A pályázó nyilatkozatát arról, hogy az eljárásban résztvevők a pályázati anyagba betekinthetnek, és a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul.

**A beosztás betölthetőségének időpontja:**

A beosztás a pályázatok elbírálását követően azonnal betölthető.

**A pályázat benyújtásának határideje:** 2018. május 9.

A pályázati kiírással kapcsolatosan további információt Jakab Kornélia személyügyi referens nyújt, a 28/522-005/2298 -os telefonszámon.

**A pályázatok benyújtásának módja:**

* Postai úton, a pályázatnak a Szent István Egyetem címére történő megküldésével (2100 Gödöllő, Páter Károly utca 1. ). Kérjük a borítékon feltüntetni a pályázati adatbázisban szereplő azonosító számot: SZIE-MKK/65-20/2018. , valamint a beosztás megnevezését: intézeti igazgató.

**és**

* Elektronikus úton Jakab Kornélia személyügyi referens Jakab.Kornelia@mkk.szie.hu oldalon keresztül.

**vagy**

* Személyesen: Jakab Kornélia személyügyi referens, Pest megye, 2100 Gödöllő, Páter Károly utca 1.

**A pályázat elbírálásának módja, rendje:**

SZIE Foglalkoztatási Követelményrendszer szerint.

**A pályázat elbírálásának határideje:** 2018. május 31.

**A pályázati kiírás további közzétételének helye, ideje:**

* NKI és SZIE honlapja - 2018. április 9.
* SZIE illetve Kari hirdetőtábla - 2018. április 9.

**A munkáltatóval kapcsolatos egyéb lényeges információ:**

A pályázatokat a Mezőgazdaság- és Környezettudományi Kar Dékánjának címezve kell benyújtani 5 példányban. A pályázatokat postai úton vagy személyesen kérjük benyújtani, elektronikus úton minden esetben kérjük eljuttatni a jakab.kornelia@mkk.szie.hu e-mail címre. Munkáltató fenntartja magának a jogot a pályázat visszavonására és érvénytelenítésére.

**A munkáltatóval kapcsolatban további információt a www.szie.hu honlapon szerezhet.**

|  |
| --- |
|  |